Acrotrichis

Acrotrichis er en slekt av fjærvinger som noen av de aller minste billene. Det er beskrevet omtrent 200 arter, men det finnes sannsynligvis mange flere ubeskrevne.


== Utseende ==
Knøttsmå (0,5 – 1,2 mm), forholdsvis brede og litt flate, brunsvarte til svarte fjærvinger. Hodet er kort og bredt, rundet. Fasettøynene er ganske små. Antennene er 11-leddete, ganske lange og spinkle. De to innerste og tre ytterste leddene er forstørrede, de mellomliggende ganske små. De tre ytterste leddene er spoleformede, danner ikke noen tydelig klubbe. Hos de fleste artene har oversiden tydelig mikroskulptur og fine hår, og er derfor ganske matt, noen ganger med antydning til metallisk skinn. Brystskjoldet er vanligvis forholdsvis stort og bredt, oftest litt bredere enn dekkvingene, bakhjørnene er trukket tilbake som spisse tagger. Dekkvingene er forholdsvis korte, og dekker ikke bakkroppsspissen. Punktrekker finnes ikke. Bakkroppen er foholdsvis flat. En viktig bestemmingskarakter er formen på hunnens sædbeholder (spermathek), der sæd blir lagret etter paringen. Denne er et innviklet organ med buktende ganger og kamre av ulik form, men det kan ofte være vanskelig å dissekere den ut fra bakkroppen for bestemming. Beina er korte og spinkle, føttene (tarsene) to- eller tre-leddete.
Larvene er hvite eller gulaktige, mer eller mindre sylindriske.


== Levevis ==
Fjærvinger finnes ofte i tilknytning til ulike slags råtnende materiale, som løvstrø, kompost og møkk. Slekten Acrotrichis er ofte svært tallrik på skogbunnen mellom løvstrø og mose.


== Systematisk inndeling/ norske arter ==

Ordenen biller, Coleoptera
Underordenen Polyphaga
Overfamilien åtsel- og rovbiller, Staphylinoidea
Familien fjærvinger, Ptiliidae Heer, 1843
Underfamilien spissfjærvinger, Acrotrichinae
Stammen Acrotrichini
Slekten Acrotrichis Motschulsky, 1848 – den mest artsrike slekten, med mer enn 150 beskrevne arter, av disse er 25 funnet i Norge:
Acrotrichis atomaria (De Geer 1774)
Acrotrichis brevipennis (Erichson 1845)
Acrotrichis chevrolatii (Allibert, 1844)
Acrotrichis cognata (A. Matthews 1877)
Acrotrichis dispar (A. Matthews, 1864)
Acrotrichis fascicularis (Herbst, 1793)
Acrotrichis grandicollis (Mannerheim 1844)
Acrotrichis henrici (A. Matthews 1872)
Acrotrichis insularis (Mäklin 1852)
Acrotrichis intermedia (Gillmeister 1845)
Acrotrichis lucidula Rosskothen 1935
Acrotrichis montandonii (Allibert 1844)
Acrotrichis norvegica A. Strand 1941
Acrotrichis parva Rosskothen 1935
Acrotrichis pumila (Erichson 1845)
Acrotrichis rosskotheni Sundt 1971
Acrotrichis rugulosa Rosskothen 1935
Acrotrichis sericans (Heer 1841)
Acrotrichis silvatica Rosskothen 1935
Acrotrichis sitkaensis (Motschulsky 1845)
Acrotrichis sjobergi Sundt 1958
Acrotrichis strandi Sundt 1958
Acrotrichis suecica Sundt 1958
Acrotrichis thoracica (Waltl 1838)
Acrotrichis volans (Motschulsky 1845)


=== Liste over arter som ikke er funnet i Norge ===


== Referanser ==


== Kilder ==
Hall, W.E. 1995. Ptiliidae, Featherwing beetles i Tree of life. [1]


== Eksterne lenker ==
(en) Acrotrichis – oversikt og omtale av artene i WORMS-databasen 
(en) Acrotrichis i Encyclopedia of Life 
(en) Acrotrichis i Global Biodiversity Information Facility 
(no) Acrotrichis hos Artsdatabanken 
(sv) Acrotrichis hos Dyntaxa 
(en) Acrotrichis hos Fauna Europaea 
(en) Acrotrichis hos Fossilworks 
(en) Acrotrichis hos ITIS 
(en) Acrotrichis hos NCBI 
(en) Kategori:Acrotrichis – bilder, video eller lyd på Wikimedia Commons 
Acrotrichis – detaljert informasjon på Wikispecies